கேள்வி: ஏ. எல். ராகவன் என்பது என்ன?
பதில்: ஏ. எல். இராகவன் (''A. L. Ragavan''; 1933 - சூன் 19, 2020), தென்னிந்தியாவின் பழம்பெரும் திரைப்பட நடிகரும், பின்னணிப் பாடகரும் ஆவார். இவர் 1950கள் இருந்து 1970கள் வரை தமிழ்த் திரைப்படங்களில் பல பாடல்களைப் பாடியுள்ளார்.https://www.thehindu.com/fr/2004/11/05/stories/2004110503330900.htm இவரின் மனைவி பிரபல நடிகை எம். என். ராஜம் ஆவார்.[https://www.thehindu.com/features/friday-review/art/the-perfect-pair/article4833510.ece The perfect pair] இந்த இணையருக்கு பிரம்மா என்ற மகனும், நளினா என்ற மகளும் உண்டு. இவர் அ. லெட்சுமண பாகவதரின் மகனாக, 1933-இல் தஞ்சாவூர் மாவட்டம், பாபநாசம் வட்டம், அய்யம்பேட்டை (தஞ்சாவூர்)யில் பிறந்தார். ஏ. எல். இராகவன் 1947 ஆம் ஆண்டு கிருஷ்ண விஜயம் திரைப்படத்தில் நடிகராக அறிமுகமானார். அதன்பிறகு சுதர்சன் (திரைப்படம்) படத்தில் கண்ணனாக நடித்தார். 1950 ஆம் ஆண்டு வெளியான விஜயகுமாரி (திரைப்படம்) திரைப்படத்தில் குமாரி கமலாவுக்காக பெண் குரலில் பாடி பாடகராக அறிமுகமானார். அதன்பிறகு ''எங்கிருந்தாலும் வாழ்க''..., ''சீட்டுக்கட்டு ராஜா''..., ''என்ன வேகம் நில்லு பாமா''..., ''அங்கமுத்து தங்கமுத்து''... உள்ளிட்ட பல பாடல்களால் நன்கு அறியப்பட்டவர். ஏ. எல். இராகவன் சௌராட்டிர மொழி சமூகத்தைச் சேர்ந்தவர்.. அன்பே வா திரைப்படத்தில் எம்.ஜி.ஆர். உடன் சேர்ந்து, 'நாடோடி நாடோடி...' என்ற திரைப்பாடலுக்கு நடனம் ஆடினார். பிற்காலத்தில் ''அலைகள்'', ''அகல்யா'' போன்ற தொலைக்காட்சித் தொடர்களில் நடித்துள்ளார். உடல்நிலை பாதிக்கப்பட்ட இராகவன் சென்னை தனியார் மருத்துவமனையில் அனுமதிக்கப்பட்டதில், இவருக்கு கொரோனா வைரசு தொற்று கண்டறியப்பட்டது. இந்நிலையில் 2020 சூன் 19 இறந்தார்.[https://www.hindutamil.in/news/cinema/tamil-cinema/560281-alraghavan-passed-away-due-to-corona.html கரோனா தொற்றால் காலமான ஏ.எல்.ராகவன், இந்து தமிழ், 2020 சூன், 20][https://www.thehindu.com/news/national/tamil-nadu/playback-singer-al-raghavan-no-more/article31870733.ece Playback singer A.L. Raghavan no more]